Suursarjan kausi 1931

**Suursarjan kausi 1931** oli Suomen pesäpallon pääsarjan Suursarjan ensimmäinen kausi ja pääsarjatason kymmenes kausi. Suursarja koostui seitsemän joukkueen runkosarjasta. Sarjaan pääsivät mukaan edeltävältä kaudelta Lahden Mailaveikot ja Haminan Palloilijat, ja karsintojen kautta Suursarjaan otettiin Kymintehtaan Urheiluseura, Pallo-Toverit, Riihimäen Pallonlyöjät, Toijalan Pallo-Veikot ja Viipurin Pallonlyöjät.

Lahden Mailaveikot voitti kolmannen peräkkäisen Suomenmestaruutensa. Riihimäen Pallonlyöjät sai hopeaa ja Pallo-Toverit pronssia. Kymintehtaan Urheiluseura ja Toijalan Pallo-Veikot putosivat kaudeksi 1932 Valtakunnansarjaan. Pesäpallojaos määräsi Toijalan Pallo-Veikot pudotettavaksi, koska joukkue jätti pelaamatta ottelunsa Kymintehtaan Urheiluseuraa vastaan.

## Sarjajärjestelmä
Suursarjassa pelattiin kaudella 1931 seitsemän joukkueen yksinkertainen runkosarja. SM-mitalit jaettiin runkosarjan sijoitusten perusteella. Runkosarjan viimeinen joukkue putosi Valtakunnansarjaan.

## Joukkueet

Sarjaan annettiin osallistumisoikeus Lahden Mailaveikoille, koska joukkue oli voittanut edeltävänä kautena Suomenmestaruuden. Myös Haminan Palloilijat päästettiin sarjaan suoraan, sillä joukkue oli vakiinnuttanut itsensä SM-kilpailujen loppuotteluihin. Sarjan loput joukkuepaikat jaettiin alueellisten karsintojen kautta. Karsintojen kautta sarjaan osallistuivat Kymintehtaan Urheiluseura, Pallo-Toverit, Riihimäen Pallonlyöjät, Toijalan Pallo-Veikot ja Viipurin Pallonlyöjät.

## Karsinnat
Karjalan karsintoihin osallistuivat Joensuun Palloseura, Sortavalan Palloseura ja Viipurin Pallonlyöjät. Näistä Viipurin Pallonlyöjät eteni sarjaan. Kymenlaakson karsintoihin osallistuivat Kymintehtaan Urheiluseura ja Utin Haukat. Kymintehtaan Urheilijat eteni sarjaan. Läntisen alueen karsintasarja oli suurin. Alue jaettiin kahteen karsintaryhmään. Ensimmäisessä karsintaryhmässä pelasivat Helsingin Pallonlyöjät, Pallo-Toverit ja Riihimäen Pallonlyöjät. Näistä Riihimäen Pallonlyöjät jatkoi suoraan sarjaan ja Pallo-Toverit jatkoi karsintoja. Toisessa karsintaryhmässä pelasivat Tampereen Mailapojat, Tampereen Pyrintö ja Toijalan Pallo-Veikot. Toijalan Pallo-Veikot jatkoi sarjaan, ja Tampereen Pyrintö jatkoi karsintoja pelaamalla Pallo-Tovereita vastaan. Ottelu pelattiin Hämeenlinnassa. Pallo-Toverit voitti 17–3 ja eteni viimeisenä joukkueena sarjaan.

### Karsintaryhmä 1

### Karsintaryhmä 2

### Karsintaryhmä 3

### Karsintaryhmä 4

### Jatkokarsinta

### Ottelut

#### Karsintaryhmä 1
**14. kesäkuuta Pallo-Toverit – Riihimäen Pallonlyöjät**

**14. kesäkuuta Pallo-Toverit – Helsingin Pallonlyöjät**

**14. kesäkuuta Helsingin Pallonlyöjät – Riihimäen Pallonlyöjät**

**21. kesäkuuta Helsingin Pallonlyöjät – Pallo-Toverit**

**21. kesäkuuta Riihimäen Pallonlyöjät – Helsingin Pallonlyöjät**

**21. kesäkuuta Riihimäen Pallonlyöjät – Pallo-Toverit**

#### Karsintaryhmä 2
**2. kesäkuuta Tampereen Pyrintö – Toijalan Pallo-Veikot**

**11. kesäkuuta Toijalan Pallo-Veikot – Tampereen Pyrintö**

#### Karsintaryhmä 3
**5. kesäkuuta Utin Haukat – Kymintehtaan Urheiluseura**

**11. kesäkuuta Kymintehtaan Urheiluseura – Utin Haukat**

#### Karsintaryhmä 4
**31. toukokuuta Viipurin Pallonlyöjät – Sortavalan Palloseura**

**7. kesäkuuta Sortavalan Palloseura – Viipurin Pallonlyöjät**

#### Jatkokarsinta
**26. toukokuuta Pallo-Toverit – Tampereen Pyrintö**

## Runkosarja
Suursarjan runkosarja alkoi 7. heinäkuuta Toijalan Pallo-Veikkojen ja Riihimäen Pallonlyöjien välisellä ottelulla. Ottelussa Pallonlyöjät hävisivät Pallo-Veikoille 1–4. Suurena syynä tappioon oli Toijalan nurmikenttä, johon Pallonlyöjät ei ollut tottunut. Lahden Mailaveikot pelasi Viipurin Pallonlyöjiä vastaan vieraissa 12. heinäkuuta ja hävisi 5–7. Samoin Haminan Palloilijat hävisivät ensimmäisen ottelunsa, kun Lahden Mailaveikoille hävinnyt TPV otti 18–14-kotivoiton.

Lahden Mailaveikot pelasi 29. heinäkuuta varamiehillä Riihimäen Pallonlyöjiä vastaan Riihimäellä ja hävisi 2–7. Ottelun jälkeen Riihimäen Pallonlyöjillä oli hyvä mahdollisuus mestaruuteen joukkueen voitettua yhden päävastustajistaan. Toisessa päässä sarjataulukkoa Kymintehtaan Urheilijat oli selvästi sarjan huonoin joukkue. 2. elokuuta joukkue hävisi Viipurin Pallonlyöjille 6–1. Samana päivänä RPL jatkoi hyviä otteita. Joukkue voitti Haminan Palloilijat vieraissa 2–1. Myös Pallo-Toverit nosti itseään mukaan mestaruuskilpaan voittamalla Toijalan Pallo-Veikot 7–3.

Sarja oli puolivälissä, ja melkein kaikki joukkueet olivat hävinneet kaksi ottelua. Riihimäen Pallonlyöjilla oli vasta yksi häviö, eikä Pallo-Tovereilla ollut vielä yhtään tappiota. Edeltävän kauden mestari Lahden Mailaveikot ei ollut voittanut yhtään ottelua ja oli vaarassa jopa pudota sarjasta. Kolmella häviöllä putoaminen oli todennäköistä. Pallo-Tovereilla oli taas hyvä tilanne. Jos joukkue voittaisi seuraavan ottelunsa Riihimäen Pallonlyöjiä vastaan, joukkue olisi luultavasti mestari. Pallo-Toverit saisi hävitä kaksi ottelua ja muut joukkueet ei yhtään. Puolivälissä sarjaa ennustettiin jo, että putoaminen ja mestaruus ratkeaa juoksuerolla.

Pallo-Toverit ja Riihimäen Pallonlyöjät valmistautuivat huolella joukkueiden väliseen otteluun. RPL:n eduksi ottelu pelattiin sen kotikentällä. Pallo-Tovereiden Kalevi Ihalainen loukkasi kätensä ottelua edeltävänä päivänä eikä voinut pelata. PT johti ottelua kuudennelle vuorolle saakka. Kuudennella vuorolla Olavi Laukkanen löi kuitenkin kunnarin ajolähtöön. Tämän myötä RPL voitti ottelun 7–5. PT teki ottelusta protestin kolmospesällä sattuneesta tilanteesta. Jaosto kuitenkin hylkäsi tämän.

Otteluissa alettiin kerätä juoksueroja. Edellisen kauden mestari Lahden Mailaveikot oli voittanut vain yhden ottelun ensimmäisestä kolmesta. Joukkue kuitenkin näytti taitonsa Kymintehtaan Urheiluseuraa vastaan. Mailaveikot voitti ottelun 16–5 ja hankki mestaruuden kannalta tärkeitä juoksuja. KUS pelasi seuraavan ottelunsa Haminan Palloilijoita vastaan. KUS hävisi ottelun 1–7, mikä varmisti seuran putoamisen.

Riihimäen Pallonlyöjät matkasi Viipuriin 6. syyskuuta. Joukkueella oli mahdollisuus varmistaa mestaruus voittamalla VPL. Ottelua ei pelattu VPL:n normaalilla kotikentällä Paraatikentällä, vaan peli siirrettiin urheilukentälle. Pelipäivänä oli kova sade ja kentällä oli pelattu jalkapalloa ennen ottelua, mikä teki kentästä mutaisen ja vetisen. VPL otti ottelun johtoaseman ensimmäisellä vuorolla. RPL alkoi kiriä, ja ottelun lopulla tilanne oli 7–6 RPL:n hyväksi. Kuudennella vuorolla VPL teki neljä juoksua, ja ottelu päättyi sen voittoon 10–8. Riihimäen Pallonlyöjät oli vaatinut ottelun siirtoa huonon sään vuoksi pelituomari A. Turuselta, mutta tämä ei sitä myöntänyt. RPL vei asian jaostolle, joka sekin hylkäsi valituksen. Tappio oli kova isku RPL:lle.

Lahden Mailaveikot paransi samaan aikaan sijoitustaan. Joukkueen kausi oli alkanut huonosti, mutta voitot Kymintehtaan Urheiluseurasta ja Haminan Palloilijoista nostivat joukkueen mestaruuskilpailuun. Sarjan seuraava kärkikamppailu oli 13. syyskuuta pelattu Lahden Mailaveikot vastaan Pallo-Toverit. Pallo-Tovereilla oli mahdollisuus voittaa mestaruus, jos joukkue voittaisi ottelunsa Mailaveikkoja ja Haminan Palloilijoita vastaan. Pallo-Tovereiden harmiksi Lahden Mailaveikkojen kunto oli nousussa, kun taas Pallo-Tovereiden parhaat ottelut olivat jo takana. Lahden Mailaveikot voitti ottelun 9–3 Pallo-Tovereiden kärsiessä kauden toisen tappionsa.

Ottelun jälkeen Lahden Mailaveikoilla, Riihimäen Pallonlyöjillä ja Pallo-Tovereilla kaikilla oli kaksi häviötä. Mailaveikot ja Pallonlyöjät olivat pelanneet jo omat ottelunsa. Mailaveikoilla oli parempi juoksuero verrattuna Pallonlyöjiin, ja täten joukkue sijoittuisi varmasti korkeammalle. Pallo-Tovereilla oli vielä mahdollisuus mestaruuteen, jos joukkue voittaisi Haminan Palloilijat tarpeeksi isolla juoksuerolla. Ottelu pelattiin 20. syyskuuta uudella pesäpallokentällä Hakasalmessa. Palloilijat saapui peliin useammalla varamiehellä, joten Pallo-Tovereilla oli hyvä mahdollisuus juoksueron kasvattamiseen. HP voitti ottelun Helsingin ennätysyleisön edessä 4–1 ja samalla esti Pallo-Tovereiden mahdollisuuden hopea- ja kultamitaleihin. Lahden Mailaveikot voitti huonosta alkukaudesta huolimatta Suomenmestaruuden kolmannen kerran peräkkäin.

13. syyskuuta ratkaistiin myös toinen putoajajoukkue. Viipurin Pallonlyöjät saapui Toijalaan, jossa Pallo-Veikot ei ollut hävinnyt yhtään ottelua. Pallonlyöjät ei myöskään onnistunut voittamaan Toijalassa ja hävisi Pallo-Veikoille 3–8. Ottelun myötä TPV ja VPL olivat tasapisteissä. Koska TPV oli voittanut joukkueiden välisen ottelun, sijoittui se korkeammalle sarjataulukossa. TPV ei kuitenkaan ollut pelannut omaa otteluaan Kymintehtaan Urheiluseuraa vastaan aiemmin sarjassa. Pesäpallojaos yritti turhaan saada ottelua pelattavaksi sarjan jälkeen. Hylätyn ottelun myötä Toijalan Pallo-Veikoille tuomittiin yhden juoksun häviö, ja joukkue pudotettiin sarjasta.

### Sarjataulukko

### Ottelut

**7. heinäkuuta Toijalan Pallo-Veikot – Riihimäen Pallonlyöjät**

**12. heinäkuuta Viipurin Pallonlyöjät – Lahden Mailaveikot**

**15. heinäkuuta Lahden Mailaveikot – Toijalan Pallo-Veikot**

**19. heinäkuuta Viipurin Pallonlyöjät – Pallo-Toverit**

**19. heinäkuuta Toijalan Pallo-Veikot – Haminan Palloilijat**

**26. heinäkuuta Pallo-Toverit – Kymintehtaan Urheiluseura**

**26. heinäkuuta Haminan Palloilijat – Viipurin Pallonlyöjät**

**29. heinäkuuta Riihimäen Pallonlyöjät –	Kymintehtaan Urheiluseura**

**2. elokuuta Pallo-Toverit – Toijalan Pallo-Veikot**

**2. elokuuta Haminan Palloilijat – Riihimäen Pallonlyöjät**

**2. elokuuta Kymintehtaan Urheiluseura – Viipurin Pallonlyöjät**

**13. elokuuta Riihimäen Pallonlyöjät – Pallo-Toverit**

**20. elokuuta Lahden Mailaveikot – Kymintehtaan Urheiluseura**

**25. elokuuta Kymintehtaan Urheiluseura – Haminan Palloilijat**

**6. syyskuuta Haminan Palloilijat – Lahden Mailaveikot**

**6. syyskuuta Viipurin Pallonlyöjät – Riihimäen Pallonlyöjät**

**6. syyskuuta Kymintehtaan Urheiluseura – Toijalan Pallo-Veikot**

**13. syyskuuta Riihimäen Pallonlyöjät – Kymintehtaan Urheiluseura**

**13. syyskuuta Lahden Mailaveikot – Pallo-Toverit**

**20. syyskuuta Pallo-Toverit – Haminan Palloilijat**

**20. syyskuuta Pallo-Toverit – Haminan Palloilijat**

## Tilastot
#### Etenijätilasto

## Lähteet
* 
*  
### Viitteet